钦定古今图书集成/明伦汇编/氏族典/第110卷 > 崔暹
## 钦定古今图书集成/明伦汇编/氏族典/第110卷 > 崔暹

按《魏书崔暹传》，“暹字元钦，本云清河东武城人，世家
荥阳、颍川之间。性猛酷，少仁恕，奸猾好利，能事势家。
初以秀才累迁南兖州刺史，盗用官瓦，赃污狼籍，为
御史中尉李平所纠，免官。后行豫州事，寻即真。坐遣
子析户分隶三县，广占田宅，藏匿官奴，为御史中尉
王显所弹，免官。后迁平北将军、瀛州刺史，贪暴安忍”，
民庶患之。以不称职，被解还京。武川镇反，诏暹为都
督，隶大都督李崇讨之。违崇节度，为贼所败。单骑潜
还，禁于廷尉，以女妓园田货元乂，获免。建义初，遇害
于河阴。赠司徒公、冀州刺史，追封武津县公。